لتمر انته كلك عاد مر بطيف
اجي بلهفة التايه وامة تنتظرة
يالخليت ظهرك يحجي بس وياي
شنو شكالولك اعمى وخاطر نعذرة
ولاكالولك اطرش مايسمعك زين
تفوت انته وبكلشي تكلهم نعبرة
ياوسفة جدامي المشت خطوة وياك
على نيتي هويتك كلت عالفطرة
تغثني انته نعم من جنة غشمة شوك
وياريت الحجاية تحولت سطرة
بملامح وجهي ركز مو ملامح شيب
باوع بالمراية الخاطر نكسرة
من اهز شباج مرقد عشكك انته وياي
يوكعلي حرز مكتوب ننتظرة